บิ๊กต้อม เผย อลป.เจอปัญหาแซมบ้ายังไม่พร้อม ได้สถานทูตช่วย
 บิ๊กต้อม ธนา ไชยประสิทธิ์ หัวหน้านักกีฬา เผยหลังเดินทางไปประชุมที่บราซิล การเดินทางและการสื่อสารค่อนข้างลำบาก เช่นเดียวกับอาหารการกิน แม้จะมีร้านอาหารไทย แต่ก็มีเพียงแห่งเดียว มีคนท้องถิ่นเป็นเจ้าของ รสชาติอาจไม่ถูกปากเท่าที่ควร เตรียมแก้ไขปัญหาตั้งแต่เนิ่นๆ,บิ๊กต้อม นายธนา ไชยประสิทธิ์ หัวหน้าคณะนักกีฬาไทยชุดเข้าร่วมมหกรรมกีฬาโอลิมปิกเกมส์ 2016 เดินทางถึงกรุงริโอ เด จาเนโร ประเทศบราซิล เพื่อร่วมประชุมหัวหน้าคณะนักกีฬาร่วมกับฝ่ายจัดการแข่งขันแล้ว พร้อมเผยว่า ได้ประชุมเบื้องต้นกับเจ้าภาพเกี่ยวกับรายละเอียดด้านเอกสาร และการเดินทางมาร่วมการแข่งขันของตัวแทนรัฐบาลต่างๆ ขณะที่ข้อมูลเกี่ยวกับนักกีฬาได้ส่งตัวเลขนักกีฬาไว้ที่ 70 คน ในส่วนนี้เป็นตัวเลขเบื้องต้นจากกีฬาความหวังหลักๆ รวมถึงวอลเลย์บอลหญิงซึ่งไทยมีความหวังที่จะคว้าตั๋วโอลิมปิก ซึ่งยังไม่ใช่ตัวเลขตายตัว เจ้าภาพจะอัพเดตกับทางไทยตลอดเวลาต่อไป,หัวหน้านักกีฬาไทยกล่าวต่อว่า นอกจากนี้ ยังมีโอกาสหารือกับ นายพิชยพันธุ์ ชาญภูมิดล เอกอัครราชทูตไทยในบราซิลแล้ว เบื้องต้นสถานทูตจะเช่าอพาร์ตเมนต์ในริโอ เพื่อส่งเจ้าหน้าที่มาดูแลนักกีฬา เจ้าหน้าที่ทีมชาติ รวมทั้งคนไทยที่จะเดินทางมาชมการแข่งขัน เนื่องจากสถานทูตตั้งอยู่ที่เมืองหลวงในกรุงบราซิเลีย ห่างจากริโอ ถึง 1,200 กิโลเมตร รวมทั้งจะให้นายโกสินทร์ ผลมั่ง เป็นอาตาเช มาช่วยงานอีกด้วย,ริโอ เด จาเนโร เป็นเมืองใหญ่ของบราซิล แต่เท่าที่ได้สัมผัสการเดินทางต่างๆ ค่อนข้างลำบาก การสอบถามข้อมูลกับคนท้องถิ่น หรือการนั่งแท็กซี่ส่วนใหญ่จะสื่อสารด้วยภาษาโปรตุกีสเท่านั้น ทราบจากสถานทูตว่าในเร็วๆนี้จะเปิดลงอบรมภาษาอังกฤษกับแท็กซี่ที่ลงทะเบียนกับทางการไว้ 30,000 คน และเปิดศูนย์ช่วยเหลือผ่านแอพพลิเคชั่นต่างๆ ด้วย ขณะที่อาหารการกิน ทราบว่ามีร้านอาหารไทยจริงๆ เพียงร้านเดียว มีคนท้องถิ่นเป็นเจ้าของ ซึ่งรสชาติอาจจะไม่ถูกปากเท่าที่ควร ซึ่งเราจะต้องเตรียมการแก้ไขปัญหาในส่วนนี้แต่เนิ่นๆ นายธนากล่าวในตอนท้าย
สถานทูตไทยในบราซิลเตรียมเช่าอพาร์ตเมนต์ในริโอ เด จาเนโร เพื่อส่งเจ้าหน้าที่ดูแลนักกีฬา เจ้าหน้าที่ทีมชาติไทย รวมทั้งคนไทยที่จะเดินทางมาชมมหกรรมกีฬาโอลิมปิกเกมส์ 2016
ธนา ไชยประสิทธิ์,บิ๊กต้อม,โอลิมปิกเกมส์ 2016,ริโอ เด จาเนโร,บราซิล,พิชยพันธุ์ ชาญภูมิดล,ข่าวกีฬา,ข่าว,ไทยรัฐออนไลน์